Беседа:Мървашко

message: Мисля, че редакциите в раздел "География" не са съвсем точни защото:
- перифразирам конкретен текст от Йордан Н. Иванов, който ми се стори най-близък до истината;
- склоновете на Кушница не са граница на Мървашко. Това не го сочи никой източник.
Наистина различните автори се разминават относно границите на областта. Съгласен съм, че Черна гора е в областта, но по тази логика трябва да се посочат също Сенгелската планина и Стъргач. Според мен трябва и да отпаднат текстовете за металообработка в Пангей/Кушница по горната причина. Иначе статията може да се обогати още исторически факти.--Кочев 10:59, 12 май 2011 (UTC)
replies: text: Трябва да прегледам по-подробно моя текст. Аз ползвам книгата за Мървашко на проф. Г.К.Георгиев. Тя е може би единствения пълен труд по темата. Написана е на база на собствени полеви изследвания на професора във всяко едно от Мървашките селища, вкл тези в Гръцко. Църна гора според него е абсолютния център на областта поради факта, че в Църна гора са били съсредоточени най-богататите находища на магнетитов пясък в цялата област. Съответно тамошните селища са захранвали със суров материал почти всички останали села. Стъргач е в областта, но не изцяло. Според професора жителите на Стъргачките села са произвеждали облицовъчни плочи за пехците, но не са се занимавали с плавене на руда (там няма такава). За Кушница трябва да проверя, но мисля освен нея се споменава и Чиста гора (Символо) като богата на руда планина, съотв. част от областта.

text: Като обогатяване на статията аз виждам по-скоро нуждата да се работи по тези насоки:

text: - да се вкара точен списък на селищата и профилирането на всяко от тях - къде са се занимавали рударство и въглярство или са имали пехци и самокови. Това профилиране е било продиктувано от конкретните географски особености - къде е имало руда и дърва за пехците.

text: - да се опишат типичните занаяти в Мървашко, които са свързани с железодобива.

text: - да се опише накратно инструментариума, защото той е бил уникален за епохата (пехци, самокови и т.н.)

text: Поздрави, --Dido3 12:19, 12 май 2011 (UTC)
replies: text: :И аз изрових от библиотеката си една книга на Георги К. Георгиев "Старата железодобивна индустрия в България", която бях забравил. В нея също има материал по темата, но твоята е по-ценна. Кушница и Чиста гора наистина в миналото са свързани с железодобива, но със сигурност не са в Мървашко. Когато имам повече време ще я прегледам обстойно и ще вмъкна важната информация. Явно, че ще оправяме нещата в движение.--Кочев 19:44, 12 май 2011 (UTC)
replies: text: ::Здрасти Кочев. Имаш право - моя е грешката - Кушница и Чиста гора не са в Мървашко. Механично съм свързал железодобива около Кавала с Мървашката област. Поздрави, --Dido3 19:25, 16 май 2011 (UTC)
replies: text: :::Няма проблеми. Ще оправя текста в статията.--Кочев 20:19, 16 май 2011 (UTC)

message: Българската част на областта Мървашко, надхвърля територията на на съвременната община Гоце Делчев и обхваща части от днешната община Сандански. По тази причина считам, че категория Община Гоце Делчев не е уместна в случая. Нека се върне старата категория Област Благоевград. Същото важи и за статията Мърваци. Ако някой има други аргументи, нека ги изложи тук.--Кочев (беседа) 17:17, 30 юли 2014 (UTC))
thread_title: Категория